CELEX: 32021D1065
Language: hu
Date: 2021-06-28 00:00:00
Title: A Tanács (KKBP) 2021/1065 határozata (2021. június 28.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról

2021.6.29.   
               
               
                  HU
               
               
                  Az Európai Unió Hivatalos Lapja
               
               
                  L 229/11
               
            
         A TANÁCS (KKBP) 2021/1065 HATÁROZATA
         (2021. június 28.)
         az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2005. december 12-én elfogadta a 2005/889/KKBP együttes fellépést (1), amely létrehozta az Európai Uniónak a rafahi átkelőhelyen működő határőrizeti segítségnyújtó misszióját (EU BAM Rafah).
                  
               
                     (2)
                  
                  
                     A Tanács 2020. június 30-án elfogadta a (KKBP) 2020/955 határozatot (2), amely módosította a 2005/889/KKBP együttes fellépést és 2021. június 30-ig meghosszabbította annak alkalmazását.
                  
               
                     (3)
                  
                  
                     Az EU BAM Rafah misszió stratégiai felülvizsgálatával összefüggésben a Politikai és Biztonsági Bizottság (PBB) 2021. március 4-én megállapodott arról, hogy az EU BAM Rafah missziót további 24 hónappal, 2023. június 30-ig meg kell hosszabbítani.
                  
               
                     (4)
                  
                  
                     2021. június 1-jén a PBB megállapította továbbá, hogy az Izrael és a Palesztin Hatóság által szolgáltatott információkra tekintettel az EU BAM Rafah missziót ebben a szakaszban egy évvel, 2022. június 30-ig meg kell hosszabbítani.
                  
               
                     (5)
                  
                  
                     A 2005/889/KKBP együttes fellépést ezért ennek megfelelően módosítani kell.
                  
               
                     (6)
                  
                  
                     Az EU BAM Rafah misszió végrehajtására olyan helyzetben kerül sor, amely rosszabbodhat, és amely akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2005/889/KKBP együttes fellépés a következőképpen módosul:
            
                        1.
                     
                     
                        A 13. cikk (1) bekezdése a következő albekezdéssel egészül ki:
                        „Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2021. július 1-jétől 2022. június 30-ig terjedő időszakra 2 460 000 EUR.”
                     
                  
                        2.
                     
                     
                        A 16. cikk második bekezdésének helyébe a következő szöveg lép:
                        „Ez az együttes fellépés 2022. június 30-án hatályát veszti.”
                     
                  
         
            2. cikk
            Ez a határozat az elfogadásának napján lép hatályba.
            Ezt a határozatot 2021. július 1-jétől kell alkalmazni.
         
         
            Kelt Luxembourgban, 2021. június 28-án.
            
               
                  a Tanács részéről
               
               
                  az elnök
               
               M. do C. ANTUNES
            
         
         
            (1)  A Tanács 2005/889/KKBP együttes fellépése (2005. november 25.) az Európai Uniónak a rafahi átkelőhelyen működő határőrizeti segítségnyújtó missziója (EU BAMRafah) létrehozásáról (HL L 327., 2005.12.14., 28. o.).
         
            (2)  A Tanács (KKBP) 2020/955 határozata (2020. június 30.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról (HL L 212., 2020.7.3., 18. o.).